Sakpas-wenke vir Paasfees | rooi rose Sakpas-wenke vir Paasfees | rooi rose
Wat kan nou lekkerder wees as ’n Paasfees-soektog deur die tuin? Bederf jou kind deur hierdie aktiwiteite met die regte voorbereiding aan te pak. Ons deel ook ’n paar bekostigbare wenke om jou kind paraat vir daardie Paas-soektog te klee.
Deur: Bea Lingenfelder. Hooffoto: Freepik
Om onder tafels te kruip en deur bosse te beur verg ’n gemaklike, rekbare uitrusting. Maak seker jou kind trek nie iets aan wat kan skeur as hy afbuk nie, of oor haar kop waai as die wind optel nie. ’n Gemaklike rek- of sweetpakbroek is altyd ’n wenner saam met ’n T-hemp. As die aktiwiteit effens uitdagend is, hou die ontwerpe eenvoudig – versierings soos tossels kan dalk êrens haak en die item beskadig.
Het jy al ooit iemand aan Amazing Race sien deelneem met plakkies of fyn skoentjies? Tekkies of selfs stapskoene sal moeë voete voorkom en dit beteken eindelose pret! Maak seker die skoen skaaf nie om jou kind se enkel nie – in die somer kan dit te warm raak om ’n paar wolsokkies aan te trek, dus moet die skoen vir enige weer gemaklik wees. Toets die skoen in die winkel deur te kyk of die sool buigbaar is vir maklike beweging.
Ietsie vir die briesie
Wat is ouerskap sonder daardie kenmerkende aanhaling, “Vat ’n warmding saam!” ’n Trui of baadjie is ’n reddingsitem in die oë van ’n ouer en ’n oulike Paasfees-ontwerp kan enige gemoed opkikker. Ons stel ’n praktiese, toeknoop-ontwerp met sakke voor.
Die laaste ding waaroor jou kind hom wil bekommer is ’n lomp sak wat heen en weer op sy heup swaai. ’n Rugsak is ’n praktiese keuse omdat dit nie sommer haak nie, dit agter jou kind se rug stewig vasgebind kan word en ook die belonings wat jou kind vind, kan stoor.
Loer hier na ’n paar oulike items vir seuns en dogters: